
Jimmy izgatottan ugrándozott az autó körül.

— Megyünk a tengerpartra! —  kiabálta boldogan. – Megyünk a tengerpartra!

Apa nevetett, ahogy kinyitotta az autó csomagtartóját. – Így van! – mondta. – Gyönyörű idő van és minél gyorsabban szeretnénk elindulni. 

– Miért nem segítesz nekünk kihordani a szükséges holmikat az autóhoz? A testvéreid már segítenek.

Jimmy abbahagyta az ugrálást és a házuk ajtaja felé nézett.

Jimmy két testvére segített cipekedni.

Idősebb testvérének színes vödrök és lapátok voltak a kezében, középső testvére pedig a piknik kosarat vitte.

– Gyere, Jimmy – hívta Anya az ajtóból. – Hozhatod a törölközőket vagy ezt a kis strandszéket. Nem lesz nehéz.

[image: Macintosh HD:Users:innanusinskyshmuilov:Gibui March18-2016:Inna:My books:My books:Book17 I Love to help:illustration small :3 copy-2 small.jpg]

Jimmy ránézett a törölközőkre és a székre.

– Nem, köszönöm – mondta vigyorogva. – Inkább UGRÁLOK!

Az erdő, ahol laktak, nem volt túl messze a tengerparttól és Jimmy egész úton izgatottan ficánkolt.

Amikor meglátta a tengerpart aranyló homokját és a tenger csillogó kék vizét, elkezdett ugrálni az ülésében.

– Jól van, megérkeztünk – mondta Apa.

Jimmy kiszállt a kocsiból. 

– Ez csodálatos! – kiáltotta és a víz felé szaladt.

– Várj! – szólt utána Anya.  – Segítened kell kipakolni az autóból.

